AIŠKINAMASIS RAŠTAS

Dėl bešeimininkio turto perėmimo

**1. Parengto tarybos sprendimo projekto tikslai ir uždaviniai**

Parengto sprendimo projekto tikslas Molėtų rajono savivaldybės nuosavybėn perimti bešeimininkį turtą - pagalbinio ūkio paskirties medinių statinių bloką Nr. 1, esantį Amatų g., Molėtų m. (prie Amatų g. Nr. 6, 8, 10) ir perduoti Molėtų rajono savivaldybės administracijai patikėjimo teise valdyti, naudoti ir disponuoti juo. Medinis ūkinių pastatų blokas yra blogos būklės, kelia pavojų aplinkiniams. Šiuose ūkiniuose pastatuose sublokuotų daugiabučių namų Amatų g. Nr. 6, 8 ir 10 butų savininkai laikė(o) malkas, nes visi trys namai buvo šildomi krosnių pagalba. Šiuo metu daugiabutis namas Amatų g. 10 jau modernizuotas ir prijungtas prie miesto šiluminių tinklų. Daugiabučiai namai Amatų g. 6 ir Amatų g. 8 bus modernizuoti ir prijungti prie miesto šiluminių tinklų 2019-2020 metais. Šiuo metu Amatų g. 6 ir Amatų g. 8 butų savininkai jau yra pritarę namų modernizavimo investiciniams planams, dabar rengiami techniniai darbo projektai. Modernizavimo darbai turi būti baigti iki 2020 metų pabaigos. Po to malkinių pastatai nebus naudojami.

2010 m. lapkričio 25 d. Molėtų rajono savivaldybės tarybos sprendimu Nr. B1-174 patvirtintame Molėtų miesto bendrajame plane šių malkinių vietoje numatyta atskirųjų želdynų teritorija.

**2. Šiuo metu esantis teisinis reglamentavimas**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ 3.2 papunktis;

Molėtų rajono apylinkės teismo sprendimas 2018 m. rugpjūčio 30 d. civilinėje byloje civilinėje byloje Nr. e2YT-5148-335/2018.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

**Teigiamos pasekmės** – Savivaldybė, valdydama bešeimininkius statinius, galės pasirengti jų nugriovimui.

**Neigiamų pasekmių** nenumatoma.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas. Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nenumatoma.

**6.Vykdytojai, įvykdymo terminai**

Molėtų rajono savivaldybės administracija.